**Siti Shahrizah "Eja" Saifuddin** (dilahirkan pada 18 Januari 1972) merupakan seorang pelakon wanita Malaysia. Beliau merupakan pengacara bersama Roda Impian, di Astro Ria dari 1999 hingga 2003. Beliau turut mengacarakan beberapa rancangan lain termasuk rancangan untuk remaja, Zoom oleh Astro, di TV1 mengenai fesyen dan gaya hidup - Gaya, dan ntv7 dalam rancangan You Asked For It, program maklumria (*infotainment*).

Kehidupan awal
--------------

Eja dilahirkan di Kuala Kubu Baru, Selangor dan dibesarkan di Petaling Jaya, Selangor, merupakan anak pegawai polis marin. Beliau pada sekolah kebangsaan pulau rusa & sekolah menengah kebangsaan pulau indah mulanya mengambil kursus setiausaha selepas tingkatan lima, sebelum memutuskan untuk menyertai Syarikat Penerbangan Malaysia (MAS) sebagai pramugari. Enam tahun kemudian, Eja menceburi bidang lakonan. 

Pada tahun 1997, beliau ditawarkan bagi mengacara pelbagai rancangan muzik TV3, Video Skop.

Kerjaya Seni
------------

Drama *Rahsia Demi Rahsia* yang ditayangkan pada 1999 memperkenalkan nama Eja kepada peminat drama tanahair. Lakonannya bersama Mahmud Ali Bashah itu menarik perhatian penonton dalam sekelip mata. Setelah itu, nama Eja menjadi pilihan ramai penerbit untuk drama-drama popular seperti *Salam Taj Mahal* (2000) bersama Rashidi Ishak dan *Kiranya Ku Tahu* (2001) bersama Rosyam Nor untuk Slot Identiti di TV3. Populariti Eja mula menaik setelah menjadi gadis pembuka kotak huruf dalam program kuiz Roda Impian bersama pengacara Halim Othman dan kemudian Hani Mohsin. Pada tahun 2001, Eja mula muncul di layar perak menerusi watak pembantu dalam filem arahan Along Kamaludin berjudul *Sara*. Setelah itu Eja muncul dalam filem box office *Anak Mami The Movie* sebelum mengambil keputusan fokus kepada lakonan di kaca TV. 

Telefilem "Cinta Kek dan Roti" lakonan bersama Hani mula menaikkan nama Eja ke tempat yang lebih kukuh sebelum disambar sekali lagi untuk berpasangan dengan Rosyam untuk dua drama yang cukup popular pada 2004 dan 2005 di Slot Samarinda iaitu *Rindu Semakin Jauh* dan *Masih Ada Cinta*. Popularitinya cukup hebat pada tahun itu sehingga memenangi anugerah Pelakon TV Wanita Popular di Anugerah Bintang Popular Berita Harian 2004. Setelah itu Eja terus membintangi drama-drama dengan rating yang cukup bagus seperti *Kalau Itu Takdirnya* (2005) bersama Ahmad Idham, *Mya Zara* (2006) bersama Zulkifli Zain , Ako Mustapha dan Azhar Sulaiman, *Seputeh Qaseh Ramadan* (2006) bersama Arash Mohamad dan *Sadiq & Co* (2007) bersama Aaron Aziz serta telefilem seperti *Cahaya Hati* juga bersama Aaron, *Sanggar Saadah* bersama Yusry Abdul Halim, *Sirah* bersama Nasir Bilal Khan dan *Talkin Terakhir* bersama Rashidi Ishak. Eja kembali muncul di layar perak menerusi watak isteri peneroka Felda dalam filem *Bilut* (2006), jurutera awam dalam *Kayangan* (2007), wanita yang menjalinkan hubungan sulit dalam *Sepi* (2008) dan kakak kepada remaja black metal dalam *Maut* (2009). Menerusi *Bilut* Eja mendapat pencalonan Pelakon Wanita Terbaik di Festival Filem Malaysia ke-21 dan menang Pelakon Pilihan SMS. Di Anugerah Bintang Popular Berita Harian, Eja terus dicalonkan dalam kategori Pelakon TV Wanita Popular dari 2005 hingga 2007. Menerusi telefilem *Mujahadah* (2007), Eja menggondol anugerah Pelakon Wanita Terbaik di Anugerah Media Islam Malaysia. Projek-projek yang dijayakannya ketika itu berjaya meletakkan nama Eja sebagai pelakon wanita paling laris pada separuh kedua dekad 2000an. 

Menjelang dekad 2010an, Eja memperlahankan kerjaya seninya bagi menumpukan perhatian kepada keluarga setelah melahirkan zuriat pertama pada 2010. Eja muncul dalam beberapa drama popular dan beberapa projek filem. Filem *Janin* arahan M. Hitler Zami pada 2011 berjaya mengangkat Eja sebagai Pelakon Wanita Terbaik di Festival Filem Malaysia ke-24 dan Anugerah Skrin 2012 apabila lakonannya sebagai wanita yang mengalami kemurungan setelah keguguran anak dalam kandungan itu mendapat pujian ramai. Eja kemudian muncul dalam filem *Manisnya Cinta Di Cappadoccia* sebagai watak Aida, mangsa keganasan rumahtangga dan pesakit kanser. Beliau dicalonkan untuk Pelakon Pembantu Wanita Terbaik di Festival Filem Malaysia ke-27. Eja mengambil keputusan untuk memakai hijab sepenuhnya sebelum memulakan penggambaran filem ini .

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 2001 | *Sara* | Rozita |  |
| 2002 | *Anak Mami The Movie* | Julia |  |
| 2006 | *Bilut* | Aishah |  |
| *Misi: 1511* | Camelia |  |
| 2007 | *Kayangan* | Suraya |  |
| 2008 | *Sepi* | Marya |  |
| 2009 | *Maut* | Jasmin |  |
| 2010 | *Janin* | Sutera |  |
| 2014 | *Tembus* | Ibu Izza |  |
| 2015 | *Manisnya Cinta Di Cappadoccia* | Aida |  |
|

### Drama

| Tahun | Tajuk | Watak | Saluran TV | Catatan |
| --- | --- | --- | --- | --- |
| 1999 | *Ejen 88 & 44* |  | TV3 |  |
| *Rahsia Demi Rahsia* |  | TV1 |  |
| *Teduh Kabus* |  |  |
| 2000 | *Salam Taj Mahal* |  | TV3 |  |
| 2001 | *Kiranya Ku Tahu* | Iman |  |
| 2003 | *Takhta Hati* |  |  |
| *Tiga Dara* |  |  | Episod : "Tan, Tin Tun" |
| 2004 | *Rindu Semakin Jauh* | Shira | TV3 |  |
| *Kalau Itu Takdirnya* |  |  |
| *Masih Ada Cinta* | Tasha |  |
| 2005 | *Wajah Kekasih* |  |  |  |
| *Cinta Semerbak Kayu Manis* |  |  |  |
| 2006 | *Mya Zara* | Zara | TV3 |  |
| *Seputeh Qaseh Ramadan* | Qaseh |  |
| 2009 | *Wadi Unung* | Azrin | Astro Prima |  |
| 2010 | *Ahmad Durrah* | Islah | TV3 |  |
| 2011 | *Mantera Anjasmoro* | Sabrina |  |

### Telefilem

* *Neon*
* *Sadiq & Co*
* *Dinasti Bilut*
* *Dimata Mu Aku*
* *Dijiwa Mu Dia* (2002)
* *Pembunuh Upahan* (2003)
* *Igawan* (2004)
* *DNA Jasmin* (2007)
* *Cahaya Hati*
* *Rama-Rama Terkopak Sayapnya* (2007)
* *Talkin Terakhir*
* *Sejernih Hati Khadijah* (2014)
* *Rantai* (2017)

Anugerah
--------

| Festival Filem Malaysia |
| --- |
| Tahun | Anugerah | Karya tercalon | Kategori | Keputusan |
| 2006 | Festival Filem Malaysia ke-21 | Bilut | Pelakon Wanita Terbaik | Tercalon |
| Pelakon Wanita Pilihan Penonton (SMS) | Menang |
| 2011 | Festival Filem Malaysia ke-24 | Janin | Pelakon Wanita Terbaik | Menang |
| 2015 | Festival Filem Malaysia ke-27 | Manisnya Cinta Di Cappadoccia | Pelakon Pembantu Wanita Terbaik | Tercalon |
|

| Anugerah Skrin |
| --- |
| Tahun | Anugerah | Karya tercalon | Kategori | Keputusan |
| 2011 | Anugerah Skrin 2011 | Janin | Pelakon Wanita Terbaik | Menang |
|

| Anugerah Bintang Popular Berita Harian |
| --- |
| Tahun | Kategori | Keputusan |
| 2004 |  Pelakon TV Wanita Popular | Menang |
| 2005 | Tercalon |
| 2006 | Tercalon |
| 2007 | Tercalon |
| 2011 |  Pelakon Filem Wanita Popular | Tercalon |
|

| Anugerah Media Islam Malaysia (AMIN) |
| --- |
| Tahun | Karya tercalon | Kategori | Keputusan |
| 2008 | "Mujahadah" | Pelakon Wanita Terbaik | Menang |
|

Rujukan
-------

1. ↑
2. ↑
3. ↑

Pautan luar
-----------

* Eja di Pangkalan Data Filem Internet (IMDb)

| * l
* b
* s
Pelakon Wanita Terbaik (Festival Filem Malaysia) |
| --- |
| 1980-an | 
* Azean Irdawaty (1980)
* Sarimah Ahmad (1981)
* Azean Irdawaty (1982)
* Rubiah Suparman (1983)
* Rosnani Jamil (1984)
* Fauziah Ahmad Daud (1986)
* Fauziah Ahmad Daud (1987)
* Raja Noor Baizura (1989)

 |
| 1990-an | 
* Erma Fatima (1991)
* Deanna Yusoff (1992)
* Erma Fatima (1994)
* Tiara Jacquelina (1995)
* Ida Nerina (1997)
* Amy Mastura (1999)

 |
| 2000-an | 
* Erra Fazira (2001)
* Umie Aida (2002)
* Nasha Aziz (2003)
* Erra Fazira (2005)
* Sharifah Amani (2006)
* Vanidah Imran (2007)
* Maya Karin (2008)
* Liyana Jasmay (2009)

 |
| 2010-an | 
* Lisa Surihani (2010)
* Eja (2011)
* Maya Karin (2013)
* Lisa Surihani (2014)
* Nur Fazura (2015)
* Nabila Huda (2016)
* Sangeeta Krishnasamy (2017)
* Umie Aida (2019)

 |
| 2020-an | 
* Angelica Lee (2021)
* Tan Chui Mui (2022)

 |


| * l
* b
* s
Pelakon TV Wanita Popular ABPBH |
| --- |
| 1992–2002 | 
* Norlida Ahmad (1992)
* Raja Azura (1993)
* Sofia Jane (1994)
* Aida Rahim (1995)
* Aida Rahim (1996)
* Haliza Misbun (1997/98)
* Umie Aida (1998/99)
* Abby Abadi (2000)
* Abby Abadi (2001)
* Abby Abadi (2002)

 |
| 2003–04 | 
* Abby Abadi (2003)
* Eja (2004)

 |
| 2005–kini | 
* Fasha Sandha (2005)
* Fasha Sandha (2006)
* Dynas Mokhtar (2007)
* Dynas Mokhtar (2008)
* Tiz Zaqyah (2009)
* Fasha Sandha (2010)
* Fasha Sandha (2011)
* Nabila Huda (2012)
* Siti Saleha (2013)
* Nad Zainal (2014)
* Emma Maembong (2015)
* Janna Nick (2016)
* Nur Fazura (2017)
* Mira Filzah (2018)

 |